Diari Oficial de la Generalitat Valenciana


Sumari del DOGV 6413, del 09-12-2010 (2010/13213)

Notificació de laude arbitral. Expedient número COIJAC/2009/2251/46.
--------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13118


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2009/2251/46. [2010/13227]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2009/2251/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a la interessada que a continuació s'indica el laude arbitral recaigut en el mencionat expedient, mitjançant el present edicte:  
Interessada: Liliana Holste  
Últim domicili conegut: c/ Ciril Amorós núm. 5 - 2 (46336 València)  
Expedient: COIJAC/2009/2251/46  
Laude de data 6 de setembre de 2010 que es dicta a València en els termes següents: «S'estima parcialment la pretensió de Liliana Holste contra France Telecom España, SA. que s'anul·le el deute que li reclama Orange i que la indemnitzen amb el triple d'eixa quantitat per les pèrdues que li han ocasionat, en considerar este òrgan arbitral que ha quedat acreditat que el servici contractat no es va prestar correctament i que hi va haver incidències tècniques des del principi; no obstant això, la reclamant ha fet ús de la línia, com queda acreditat pel llistat de telefonades i connexions facilitades per l'empresa reclamada a requeriment d'este òrgan arbitral.  
Per tot el que s'ha exposat, s'estima equitatiu que Liliana Holste pague els consums realitzats en les factures de juliol, agost i setembre de 2009, que ascendixen a 97,67 euros (impostos inclosos). Quant a la pretensió d'indemnització realitzada per la reclamant, este òrgan arbitral la desestima en no haver quedat acreditats els perjudicis que reclama.  
Per les mateixes raons exposades, s'estima parcialment la reconvenció formulada per France Telecom España, SA, relativa al fet que la reclamant pague 177,68 euros (impostos inclosos) que deu de les factures de juny, juliol i agost de 2009, ja que tan sols ha de pagar 97,67 euros.  
En conseqüència, Liliana Holste haurà de pagar a France Telecom España, SA, la quantitat de 97,67 euros (IVA inclòs) en el termini de deu dies a comptar des de la notificació del present laude.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a la interessada reclamant als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. També se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment, s'expedix el present edicte.  
València, 29 de novembre de 2010.- El president de la Junta Arbitral: Luis Abellán Tolosa.